钦定古今图书集成/理学汇编/学行典/第258卷 > 程本
## 钦定古今图书集成/理学汇编/学行典/第258卷 > 程本

按《山西通志》：“程本，字子华，晋人。反自郯，遇孔子于途，
倾盖而语，甚相亲也。孔子命子路取束帛以赠之，子
路屑然而对曰：‘由闻之，士不中闲见，女嫁无媒，君子
不以交，礼也’。有闲，又顾谓子路，子路对如初。孔子曰：
‘固哉由也！《诗》不云乎：‘有美一人，清扬婉兮。邂逅相遇，
适我愿兮’。今程子，天下之贤士也，于斯不赠，则终身
不能见也’。”小子行之所著有《子华子》，卒于曲沃，葬邑
龙头山，邑人祠祀之。龙头山在闻喜东五十里峨嵋
巅，今为龙头堡。